CELEX: 32016D0265
Language: hr
Date: 2016-02-25 00:00:00
Title: Provedbena odluka Komisije (EU) 2016/265 оd 25. veljače 2016. o odobrenju generatora motora MELCO kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP)

26.2.2016   
            
            
               HR
            
            
               Službeni list Europske unije
            
            
               L 50/30
            
         PROVEDBENA ODLUKA KOMISIJE (EU) 2016/265
   оd 25. veljače 2016.
   o odobrenju generatora motora MELCO kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   budući da:
   
               (1)
            
            
               Dobavljač Mitsubishi Electric Corporation (MELCO), kojeg u Uniji zastupa Mitsubishi Electric Automotive Europe B.V (dalje u tekstu: „podnositelj zahtjeva”), podnio je 27. svibnja 2015. zahtjev za odobrenje svoje druge inovativne tehnologije: generatora motora MELCO. Potpunost zahtjeva ocijenjena je u skladu s člankom 4. Provedbene uredbe Komisije (EU) br. 725/2011 (2). Utvrđeno je da je zahtjev potpun te je razdoblje kojim Komisija raspolaže za njegovu ocjenu u skladu s člankom 10. stavkom 2. te Uredbe započelo 28. svibnja 2015.
            
         
               (2)
            
            
               Zahtjev je ocijenjen u skladu s člankom 12. Uredbe (EZ) br. 443/2009, Provedbenom uredbom (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 (3) (dalje u tekstu: „Tehničke smjernice”). Informacijama dostavljenima u zahtjevu dokazuje se da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011.
            
         
               (3)
            
            
               Generator motora MELCO ima funkcije generatora slične onima običnog alternatora. U usporedbi sa standardnim alternatorom, umanjuje gubitak bakra statora uporabom statora s ultravisokim faktorom punjenja proizvedenog metodom savijanja žica ultravisoke gustoće i s pomoću nove dvostrane strukture hlađenja. Smanjuje i gubitak željeza statora uporabom tanke i visokokvalitetne elektromagnetske čelične statorske jezgre. Konačno, smanjuje gubitak u ispravljanju s pomoću modula metal-oksidnog poluvodičkog tranzistora s efektom polja.
            
         
               (4)
            
            
               Podnositelj zahtjeva dokazao je da je generator motora vrste opisane u zahtjevu ugrađen u 3 % ili manje novih osobnih automobila registriranih u referentnoj godini 2009. u skladu s člankom 2. stavkom 2. točkom (a) Provedbene uredbe (EU) br. 725/2011.
            
         
               (5)
            
            
               Kako bi se ustanovilo koliko će uštede CO2 ta inovativna tehnologija omogućiti kad bude ugrađena u vozilo, potrebno je odrediti osnovnu tehnologiju u odnosu na koju će se uspoređivati učinkovitost inovativne tehnologije, kao što je utvrđeno člancima 5. i 8. Provedbene uredbe (EU) br. 725/2011. U skladu s pojednostavnjenim pristupom koji je odabrao podnositelj zahtjeva i koji je opisan u Tehničkim smjernicama, primjereno je kao osnovnu tehnologiju razmotriti alternator od 12 V sa 67 % učinkovitosti, kako je odredio podnositelj zahtjeva.
            
         
               (6)
            
            
               Podnositelj zahtjeva dostavio je metodologiju za ispitivanje i izračunavanje smanjenja emisija CO2 u koju su uključene formule koje su u skladu s formulama opisanima u Tehničkim smjernicama za pojednostavljeni pristup u pogledu učinkovitih alternatora. Međutim, da bi se ispravno utvrdio statistički značaj, formulom bi trebalo uzeti u obzir i potrebu za ocjenu mase generatora motora u usporedbi s masom standardnog alternatora (odnosno 7 kg). Kako bi se osigurala uporaba istih faktora ponderiranja i točki brzine, proizvođač bi u svrhu potvrđivanja uštede trebao dostaviti dokaze o tome da su rasponi brzine generatora motora MELCO u skladu s onima koji se primjenjuju na alternatore. Takvom će se metodologijom osigurati rezultati koji su provjerljivi, ponovljivi i usporedivi te je njome moguće na realističan način statistički uvjerljivo dokazati koristi od inovativne tehnologije u vezi s emisijama CO2, u skladu s člankom 6. Provedbene uredbe (EU) br. 725/2011.
            
         
               (7)
            
            
               Na temelju toga podnositelj zahtjeva na zadovoljavajući je način pokazao da smanjenje emisija koje se postiže inovativnom tehnologijom iznosi najmanje 1 g CO2/km.
            
         
               (8)
            
            
               Uštede postignute s pomoću inovativne tehnologije mogu se djelomično dokazati u standardnom ispitnom ciklusu te bi stoga konačnu ukupnu uštedu u svrhu certifikacije vozila u koje je ugrađena inovativna tehnologija u skladu s člankom 11. Provedbene uredbe (EU) br. 725/2011 trebalo utvrditi u skladu s člankom 8. stavkom 2. drugim podstavkom te Provedbene uredbe.
            
         
               (9)
            
            
               Izvješćem o provjeri, koje je utvrdila akreditirana tehnička služba UTAC, neovisno i ovlašteno tijelo, potkrepljuju se rezultati navedeni u zahtjevu.
            
         
               (10)
            
            
               Stoga ne bi trebalo biti primjedbi u vezi s odobrenjem predmetne inovativne tehnologije.
            
         
               (11)
            
            
               Za potrebe utvrđivanja opće oznake ekološke inovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (4) trebalo bi utvrditi pojedinačnu oznaku koja će se upotrebljavati za inovativnu tehnologiju odobrenu ovom Odlukom,
            
         DONIJELA JE OVU ODLUKU:
   Članak 1.
   1.   Generator motora MELCO, kako je opisan u zahtjevu koji je podnio Mitsubishi Electric Automotive Europe B.V., koji u Uniji zastupa Mitsubishi Electric Corporation (MELCO), namijenjen za ugradnju u vozila kategorije M1, odobrava se kao inovativna tehnologija u smislu članka 12. Uredbe (EZ) br. 443/2009.
   2.   Smanjenje emisija CO2 upotrebom generatora motora iz stavka 1. utvrđuje se upotrebom metodologije navedene u Prilogu.
   3.   Oznaka ekološke inovacije koju treba unijeti u homologacijsku dokumentaciju za inovativnu tehnologiju odobrenu ovom Odlukom jest „16”.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 25. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 140, 5.6.2009., str. 1.
   
   
      (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf
   
      (4)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      PRILOG
      1.   UVOD
      Kako bi se utvrdilo koliko se smanjenje emisija CO2 može pripisati uporabi generatora motora u vozilu kategorije M1, potrebno je navesti sljedeće:
      
                  1.
               
               
                  uvjete ispitivanja;
               
            
                  2.
               
               
                  opremu za ispitivanje;
               
            
                  3.
               
               
                  utvrđenu učinkovitost inovativne tehnologije i standardne tehnologije;
               
            
                  4.
               
               
                  izračun smanjenja emisija CO2;
               
            
                  5.
               
               
                  izračun statističkih pogrešaka i značaja rezultata.
               
            2.   SIMBOLI, PARAMETRI I MJERNE JEDINICE
      
         Latinski simboli
      
      
                  
                     
               
               
                  –
               
               
                  smanjenje emisija CO2 (g CO2/km)
               
            
                  CO2
                  
               
               
                  –
               
               
                  ugljikov dioksid
               
            
                  CF
               
               
                  –
               
               
                  faktor konverzije (l/100 km) – (g CO2/km) (gCO2/l) kako je definiran u tablici 3.
               
            
                  h
               
               
                  –
               
               
                  učestalost kako je definirana u tablici 1.
               
            
                  I
               
               
                  –
               
               
                  jakost struje pri kojoj se provodi mjerenje (A)
               
            
                  m
               
               
                  –
               
               
                  broj mjerenja uzorka
               
            
                  M
               
               
                  –
               
               
                  zakretni moment (Nm)
               
            
                  n
               
               
                  –
               
               
                  frekvencija rotacije (min– 1) kako je definirana u tablici 1.
               
            
                  P
               
               
                  –
               
               
                  snaga (W)
               
            
                  
                     
               
               
                  –
               
               
                  standardno odstupanje učinkovitosti generatora motora (%)
               
            
                  
                     
               
               
                  –
               
               
                  standardno odstupanje prosječne učinkovitosti generatora motora (%)
               
            
                  
                     
               
               
                  –
               
               
                  standardno odstupanje ukupne uštede CO2 (g CO2/km)
               
            
                  U
               
               
                  –
               
               
                  ispitni napon pri kojem se provodi mjerenje (V)
               
            
                  v
               
               
                  –
               
               
                  srednja brzina vožnje u novom europskom voznom ciklusu (NEDC) (km/h)
               
            
                  VPe
                  
               
               
                  –
               
               
                  potrošnja stvarne energije (l/kWh) kako je definirana u tablici 2.
               
            
                  
                     
               
               
                  –
               
               
                  osjetljivost izračunate uštede CO2 u odnosu na učinkovitost generatora motora
               
            
         Grčki simboli
      
      
                  Δ
               
               
                  –
               
               
                  razlika
               
            
                  ηB
                  
               
               
                  –
               
               
                  učinkovitost standardnog alternatora (%)
               
            
                  ηMG
                  
               
               
                  –
               
               
                  učinkovitost generatora motora (%)
               
            
                  
                     
               
               
                  –
               
               
                  prosječna učinkovitost generatora motora u radnoj točki i (%)
               
            
         Indeksi
      
      Indeks (i) odnosi se na radnu točku
      Indeks (j) odnosi se na mjerenje uzorka
      
                  MG
               
               
                  –
               
               
                  generator motora
               
            
                  m
               
               
                  –
               
               
                  mehanički
               
            
                  RW
               
               
                  –
               
               
                  stvarni uvjeti
               
            
                  TA
               
               
                  –
               
               
                  homologacijski uvjeti
               
            
                  B
               
               
                  –
               
               
                  standard
               
            3.   UVJETI ISPITIVANJA
      Uvjeti ispitivanja moraju biti u skladu sa zahtjevima iz norme ISO 8854:2012 (1).
      4.   OPREMA ZA ISPITIVANJE
      Oprema za ispitivanje mora biti u skladu sa specifikacijama iz norme ISO 8854:2012 (1).
      5.   MJERENJA I UTVRĐIVANJE UČINKOVITOSTI
      Učinkovitost generatora motora utvrđuje se u skladu s normom ISO 8854:2012, uz iznimku elemenata utvrđenih u ovome stavku.
      Homologacijskom tijelu dostavljaju se dokazi o tome da su rasponi brzina generatora motora u skladu s onima opisanima u nastavku. Mjerenja se provode u različitim radnim točkama i, kako je definirano u tablici 1. Jakost struje generatora motora definira se kao pola nazivne struje u svim radnim točkama. Za svaku je brzinu potrebno održavati stalni napon i izlaznu struju generatora motora, a napon treba iznositi 14,3 V.
      
         Tablica 1.
      
      
         Radne točke
      
      
                  Radna točka
                  i
               
               
                  Vrijeme zadržavanja
                  (s)
               
               
                  Frekvencija rotacije
                  ni (min– 1)
               
               
                  Frekvencija
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Učinkovitost se izračunava u skladu s formulom 1.
      
         Formula 1.
      
      
         
      Sva mjerenja učinkovitosti potrebno je provesti uzastopno najmanje pet (5) puta. Potrebno je izračunati prosjek mjerenja na svakoj radnoj točki ().
      Učinkovitost generatora motora (ηMG) izračunava se u skladu s formulom 2.
      
         Formula 2.
      
      
         
      Zahvaljujući generatoru motora ostvaruje se ušteda mehaničke snage u stvarnim uvjetima (ΔPmRW) i homologacijskim uvjetima (ΔPmTA), kako je definirano u formuli 3.
      
         Formula 3.
      
      ΔPm = ΔPmRW – ΔPmTA
      
      Ušteda mehaničke snage u stvarnim uvjetima (ΔPmRW) izračunava se u skladu s formulom 4., a ušteda mehaničke snage u homologacijskim uvjetima (ΔPmTA) u skladu s formulom 5.
      
         Formula 4.
      
      
         
      
         Formula 5.
      
      
         
      pri čemu je
      
                  PRW
                  
               
               
                  :
               
               
                  potrebna snaga u „stvarnim” uvjetima (W), a iznosi 750 W
               
            
                  PTA
                  
               
               
                  :
               
               
                  potrebna snaga u homologacijskim uvjetima (W), a iznosi 350 W
               
            
                  ηB
                  
               
               
                  :
               
               
                  učinkovitost standardnog alternatora (%), a iznosi 67 %
               
            6.   IZRAČUN UŠTEDE CO2
      
      Ušteda CO2 generatora motora izračunava se s pomoću sljedeće formule.
      
         Formula 6.
      
      
         
      pri čemu je
      
                  v
               
               
                  :
               
               
                  srednja brzina vožnje u ciklusu NEDC (km/h), koja iznosi 33,58 km/h
               
            
                  VPe
                  
               
               
                  :
               
               
                  potrošnja stvarne energije (l/kWh) kako je definirana u tablici 2. u nastavku
                  
                     Tablica 2.
                  
                  
                     Potrošnja stvarne energije
                  
                  
                              Vrsta motora
                           
                           
                              Potrošnja stvarne energije (VPe)
                              (l/kWh)
                           
                        
                              benzinski
                           
                           
                              0,264
                           
                        
                              motor s turbokompresorom
                           
                           
                              0,280
                           
                        
                              dizelski
                           
                           
                              0,220
                           
                        
            
                  CF
               
               
                  :
               
               
                  faktor konverzije (l/100 km) – (g CO2/km) (gCO2/l) kako je definiran u tablici 3. u nastavku
                  
                     Tablica 3.
                  
                  
                     Faktor konverzije goriva
                  
                  
                              Vrsta goriva
                           
                           
                              Faktor konverzije (l/100 km) – (g CO2/km) (CF)
                              (gCO2/l)
                           
                        
                              benzin
                           
                           
                              2 330
                           
                        
                              dizel
                           
                           
                              2 640
                           
                        
            7.   IZRAČUN STATISTIČKE POGREŠKE
      Potrebno je kvantificirati statističke pogreške u rezultatima metodologije ispitivanja prouzročene mjerenjima. Za svaku se radnu točku standardno odstupanje računa kako je definirano u sljedećoj formuli:
      
         Formula 7.
      
      
         
      Standardno odstupanje vrijednosti učinkovitosti generatora motora () izračunava se u skladu s formulom 8.:
      
         Formula 8.
      
      
         
      Standardno odstupanje učinkovitosti generatora motora () dovodi do pogreške u izračunu uštede CO2 (). Ta se pogreška izračunava u skladu s formulom 9.:
      
         Formula 9.
      
      
         
      8.   STATISTIČKA ZNAČAJNOST
      Za svaki tip, varijantu i izvedbu vozila u koje je ugrađen generator motora potrebno je dokazati da pogreška u izračunu uštede CO2 u skladu s formulom 9. nije veća od razlike između ukupne uštede CO2 i najnižeg praga uštede utvrđenog u članku 9. stavku 1. Uredbe (EU) br. 725/2011 (vidjeti formulu 10.).
      
         Formula 10.
      
      
         
      pri čemu je:
      
                  MT
               
               
                  :
               
               
                  najniži prag (g CO2/km), što iznosi 1 g CO2/km
               
            
                  
                     
               
               
                  :
               
               
                  koeficijent ispravka CO2 zbog pozitivne razlike u masi između generatora motora i standardnog alternatora. Za  moraju se upotrebljavati podaci iz tablice 4.
                  
                     Tablica 4.
                  
                  
                     Koeficijent ispravka CO2 zbog dodatne mase
                  
                  
                              Vrsta goriva
                           
                           
                              Koeficijent ispravka CO2 zbog dodatne mase ()
                              (g CO2/km)
                           
                        
                              benzin
                           
                           
                              0,0277 · Δm
                           
                        
                              dizel
                           
                           
                              0,0383 · Δm
                           
                        
            U tablici 4. Δm predstavlja dodatnu masu zbog ugradnje generatora motora. Radi se o pozitivnoj razlici između mase generatora motora i mase standardnog alternatora. Masa standardnog alternatora iznosi 7 kg.
      9.   GENERATOR MOTORA KOJI SE UGRAĐUJE U VOZILA
      Homologacijsko tijelo mora certificirati uštedu CO2 na temelju mjerenja generatora motora i standardnog alternatora upotrebom metodologije ispitivanja utvrđene u ovom Prilogu. Ako su uštede emisije CO2 ispod praga utvrđenog u članku 9. stavku 1., primjenjuje se članak 11. stavak 2. drugi podstavak Uredbe (EU) br. 725/2011.
      
         (1)  ISO 8854:2012 Cestovna vozila – Alternatori s regulatorima – Metode ispitivanja i opći zahtjevi
      Referentni broj ISO 8854:2012, objavljeno 1. lipnja 2012.